
SAOPŠTENJE ZA MEDIJE

OTVORENI NOVI SALONI BRENDA CHANGAN U SRBIJI


Pametan izbor na duge staze stiže u Novi Sad i Beograd

Beograd, 22. maj 2026. 
 
Kompanija Crossroad Asia, deo OMR Grupe i zvanični distributer kineskog proizvođača automobila CHANGAN, predstavlja nove salone i servisne centre ovog brenda u Srbiji. Otvaranje dva nova prodajno-servisna objekta, u Novom Sadu i Beogradu, označava prvu fazu strateškog širenja mreže koja će tokom 2026. godine pokriti čitav region.

U skladu sa sloganom „CHANGAN - pametan izbor na duge staze", Crossroad Asia od samog početka posebnu pažnju posvećuje izgradnji snažne prodajne i postprodajne mreže. Cilj je jasan - kupcima u Srbiji i regionu garantovati stabilnost, sigurnost i punu uslugu tokom čitavog životnog veka vozila, od trenutka kupovine, kroz svakodnevnu eksploataciju, do redovnog održavanja i servisiranja.

Novi Sad i Beograd - prve tačke na mapi

Svečano otvaranje salona AK Stojanov d.o.o. u Novom Sadu (Zrenjaninski put 14) održalo se 20. maja. Objekat raspolaže izložbenim prostorom od 200m² i servisnim kapacitetima od 250 m², čime kupcima u Vojvodini omogućuje kompletan doživljaj brenda, od upoznavanja sa modelima do profesionalnog održavanja. Vrata je otvorio i salon AK Kompresor u Beogradu, na adresi Žorža Klemansoa 19, na Dorćolu. Salon površine 200m² i servis od 300 m² namenjeni su kupcima u glavnom gradu i okruženju. U oba salona posetioci mogu da se upoznaju sa celom paletom vozila brenda CHANGAN. 

Otvaranje salona u Novom Sadu i Beogradu predstavlja samo prvu fazu širenja brenda CHANGAN u Srbiji i regionu. U narednim nedeljama i mesecima slede nova otvaranja salona. Ovim potezom Crossroad Asia postavlja temelje za jednu od najsnažnijih distributivnih mreža u automobilskoj industriji regiona, sa jasnim fokusom na dugoročnu posvećenost kupcima i moderan, dostupan ulazak u eru elektromobilnosti.



Crossroad Asia doo je zvanični distributer brenda CHANGAN za tržište Srbije, Crne Gore, Bosne i Hercegovine, Makedonije i Albanije.

CHANGAN, jedna od najvećih kineskih automobilskih grupacija, ima 41 godinu iskustva u proizvodnji automobila sa sedištem u Čongćingu. Kompanija upravlja sa 21 proizvodnom bazom i 39 postrojenja širom sveta, izvozeći vozila u 103 zemlje i teritorije u okviru šest velikih regionalnih tržišta. Changan direktno zapošljava više od 110.000 ljudi, a kroz svoj lanac vrednosti podržava više od milion radnih mesta. Kao vodeći kineski proizvođač automobila, Changan u svom portfoliju ima sopstvene brendove, poput Changan, Deepal i Avatr, kao i zajednička preduzeća Changan Ford i Changan Mazda. Od 2001. godine Changan jača svoje prisustvo u Evropi kroz dizajn centar u Torinu i istraživačko-razvojni centar u Birmingemu. 

